מפלגת העם ההודית

מפלגת בהאראטיה ג'נאטה ("המפלגה העממית ההודית", מכונה BJP, בהינדית: भारतीय जनता पार्टी) היא המפלגה השלטת בהודו, ואחת משתי המפלגות הגדולות במערכת הפוליטית ההודית בעשרות השנים האחרונות (האחרת היא הקונגרס הלאומי ההודי). מפלגת העם ההודי נוסדה ב-1980. ראש המפלגה הוא נרנדרה מודי. נכון לשנת 2020, חברים במפלגה כ-180 מיליון אנשים, מה שהופך אותה למפלגה הגדולה בעולם.

היסטוריה
שורשיה של מפלגה זו במפלגת בהאראטיה גא'נה סאנה (Bharatiya Jana Sangh) שהייתה מפלגה שהתקיימה בין 1951 ל-1977 ושהייתה בעצמה הזרוע הפוליטית של הראשטריה סווג'מסווק סאנג, ארגון פרה-צבאי עם ערכי לאומנות הינדית.

בבחירות 2014 לפרלמנט ההודי זכתה המפלגה בכ-31% מהקולות, אך עקב השיטה האזורית הנהוגה בהודו היא קיבלה רוב מוחלט של 282 מושבים מתוך 543 בלוק סבהה.

בבחירות 2019 זכתה המפלגה בכ-37% מהקולות ובכך הגדילה את כוחה בפרלמנט ל-303 מושבים מתוך 545 המושבים הקיימים.

אידאולוגיה
המפלגה מזוהה עם ההינדוטבה, מושג המשמש לתיאור האידאולוגיה של הלאומנות ההינדית ותנועות לקידום האידאולוגיה הזו. המונח נטבע על ידי וינאיאק דמודאר סבארקאר בשנת 1923 בכתב עת שבבעלותו, דרך הכותרת "הינדוטבה: מיהו הינדי?". המפלגה טוענת כי האידאולוגיה שלה מתבססת על עיקרון ההומניזם האינטגרלי, שמתבסס על ספר שנכתב ב-1965 על ידי דינדאיאל אופאדהיהיה. המפלגה נחשבת לימנית ומזוהה עם לאומיות הודית. המפלגה תומכת בשמרנות סוציאלית, הסתמכות עצמית פרי גישתה של תנועת סוואדשי (Swadeshi movement) שהייתה חלק מתנועת העצמאות ההודית. כמו כן תומכת המפלגה בנקיטת מדיניות חוץ המבוססת על עקרונות לאומיים.

במהלך בחירות של שנת 2019, הצהירה המפלגה על כוונתה ליישם את מרשם האוכלוסין הלאומי לכל המדינה.

תוצאות בחירות

קישורים חיצוניים

 

 

הודו: מפלגות
הודו: מפלגות שמרניות
הינדוטבה
מפלגות שהוקמו ב-1980